เจอคุก 30 ปี หลานอุ้มป้า 79 รีดค่าไถ่ 3 ล้านบาท (คลิป)
พาเพื่อนลงมือแต่รับสารภาพ เหลือโทษ 15 ปี,ศาลลงทัณฑ์สถานหนัก หลานแสบพร้อมพวกรวม 2 คน ออกอุบายวางแผนอุ้มป้าวัย 79 ปีไปเรียกค่าไถ่ 3 ล้านบาท พยานหลักฐานสอดคล้อง และผู้ต้องหาให้การเป็นประโยชน์รับสารภาพ ตัดสินจำคุก 30 ปี แต่คำให้การเป็นประโยชน์ลดโทษเหลือจำคุกคนละ 15 ปี ปรับ 500 บาท,ที่ห้องพิจารณา 711 ,ศาลอาญา, เมื่อเวลา 10.00 น. วันที่ 2 ก.ค. ศาลอ่านคำพิพากษาคดีพนักงานอัยการคดีอาญา 10 เป็นโจทก์ฟ้องนายวรพงษ์ หรือโอ๋ ปิ่นสุวรรณ อายุ 50 ปี และนายธงชัย หรือกล้วย คำพันธ์ อายุ 31 ปี เป็นจำเลยที่ 1-2 ความผิดฐานร่วมกันเอาตัวบุคคลอายุกว่า 50 ปีไปโดยใช้อุบายหลอกลวง ร่วมกันข่มขืนใจผู้อื่นให้กระทำการหรือไม่กระทำการ หน่วงเหนี่ยวกักขังผู้อื่น และร่วมกันชิงทรัพย์ฯ,กรณีเมื่อวันที่ 11 ม.ค.62 จำเลยร่วมกันใช้อุบายหลอกลวงนางนฤมล หริรักษฐากูร อายุ 79 ปี ผู้เสียหาย มีศักดิ์เป็นป้าของนายวรพงษ์จำเลยที่ 1 ว่า จะพาไปทำธุรกรรมการเงิน ผู้เสียหายหลงเชื่อยอมขึ้นรถยนต์ฮอนด้า ทะเบียน วภ 4381 กรุงเทพมหานคร จากนั้นจำเลยทั้งสองร่วมกันหน่วงเหนี่ยวกักขัง ใช้กำลังประทุษร้ายสวมกุญแจมือ ก่อนโทรศัพท์เรียกเอาเงินค่าไถ่ 3 ล้านบาทจากลูกของผู้เสียหาย นอกจากนี้ จำเลยทั้งสองร่วมกันใช้มีดข่มขู่ผู้เสียหายเอาเงิน 32,000 บาทด้วย เหตุเกิดที่แขวงถนนนครไชยศรี เขตดุสิต กทม. ต่อมาเจ้าหน้าที่ตำรวจ สน. สามเสน จับกุมจำเลยทั้งสองให้การรับสารภาพ,ศาลพิเคราะห์แล้วเห็นว่าโจทก์มีผู้เสียหายเป็นพยานเบิกความว่าถูกจำเลยหลอกไปทำธุระที่ศูนย์ราชการ จากนั้นจำเลยโทรศัพท์หาลูกของพยานเรียกเอาเงินค่าไถ่ 3 ล้านบาท เพื่อแลกกับอิสรภาพ หากไม่ให้จะฆ่าทิ้ง และยังใช้มีดจี้เอาเงินไปอีก 32,000 บาท แล้วนำไปปล่อยทิ้งลงข้างทาง เห็นว่าผู้เสียหายเป็นประจักษ์พยาน เบิกความสอดคล้อง ไม่มีเหตุโกรธเคืองกับจำเลยมาก่อน มีเวลาเพียงพอที่จะจดจำใบหน้าของจำเลยทั้งสองได้ เชื่อว่าเบิกความไปตามจริง จำเลยทั้งสองให้การรับสารภาพ เป็นการใช้อุบายนำตัวไปหน่วงเหนี่ยวกักขัง แสดงเจตนาเอาตัวไปเพื่อค่าไถ่ และการเอาเงิน 32,000 บาท เป็นการร่วมกันชิงทรัพย์โดยมีอาวุธและใช้รถพาทรัพย์หลบหนี,พิพากษาว่าจำเลยมีความผิดฐานร่วมกันเรียกค่าไถ่คนละ 15 ปี ฐานร่วมกันชิงทรัพย์โดยมีอาวุธและใช้รถพาทรัพย์หลบหนีคนละ 15 ปี ฐานพาอาวุธไปในเมืองให้ปรับคนละ 1,000 บาท รวมจำคุกคนละ 30 ปี ปรับ 1,000 บาท จำเลยทั้งสองให้การรับสารภาพ มีเหตุบรรเทาโทษ ให้ลดโทษกึ่งหนึ่งรวมจำคุกคนละ 15 ปี ปรับ 500 บาท ส่วนค่าเสียหาย 32,000 บาท จำเลยทั้งสองได้ชดใช้คืนแก่ผู้เสียหายแล้ว
ศาลลงทัณฑ์สถานหนัก หลานแสบพร้อมพวกรวม 2 คน ออกอุบายวางแผนอุ้มป้าวัย 79 ปีไปเรียกค่าไถ่ 3 ล้านบาท พยานหลักฐานสอดคล้อง
ลักพาตัวป้า,หลานชาย,ศาลอาญา,ฟังคำพิพากษา,เรียกค่าไถ่,วรพงษ์ ปิ่นสุวรรณ,ข่าวหน้า1,ข่าวทั่วไป